
 RAPORT DE SPECIALITATE 

privind modificarea ștatelor funcții în regim contractual 

din cadrul Direcției de Asistență Socială 

      Direcția de Asistență Socială, instituție de interes public subordonată Consiliului Local al municipiului Drobeta Turnu Severin, este specializată în administrarea şi acordarea beneficiilor de asistenţă socială şi a serviciilor sociale, cu scopul de a asigura aplicarea politicilor sociale în domeniul protecţiei copilului, familiei, persoanelor vârstnice, persoanelor cu dizabilităţi, precum şi altor persoane, grupuri sau comunităţi aflate în nevoie socială.

            Direcția de Asistență Socială a organizat două concursuri în vederea promovarii la sfărșitul stagiului de debut, a personalului contractual din cadrul instituției, cu respectarea prevederilor H.G. nr.1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare.
Perioada desfășurată într-o funcție cu grad/treaptă de debutant este etapa din cariera salariatului cuprinsă între data încadrării pe o funcție cu grad/treaptă de debutant, în urma promovării concursului de angajare, și data încadrării ca salariat într-o funcție cu grad/treapta imediat superioară, perioadă de cel puțin 6 luni, dar nu mai mare de 1 an, cu excepția situațiilor în care prin legi speciale, statute sau regulamente este prevăzută o altă perioadă.
Examenul de promovare organizat la sfârșitul perioadei în care salariatul a fost încadrat pe funcția de debutant constă în susținerea unui interviu, față în față sau online, după caz, care are la bază evaluarea raportului salariatului debutant.

În urma susținerii examenului de promovare la sfârșitul stagiului de debut, potrivit Procesului-verbal nr.11830/22.10.2025 candidatul a fost admis drept pentru care se impune transformarea funcției de asistent medical debutant în asistent medical. 

            De asemenea, în baza Procesului-verbal nr. 12566/10.11.2025 urmare a susținerii examenului de promovare la sfârșitul stagiului de debut, candidata a fost admisă drept pentru care se impune transformarea postului de asistent social debutant în asistent social practicant.
Pentru asigurarea asistenței medicale stomatologice a elevilor și preșcolarilor din unitățile de învățământ de pe raza municipiului, propunem transformarea unui post vacant de medic de medicină generală în medic de medicină stomatologică, în vederea ocupării acestuia prin concurs în conformitate cu prevederile legale în vigoare.
În acest sens, instituția a solicitat Direcției de Sănătate Publică acordul cu privire la transformarea postului de medic, iar prin adresa nr. 11574/08.12.2025 Direcția de Sănătate Publică Mehedinți și-a exprimat acordul cu privire la transformarea postului de medic de medicină generală în medic de medicină stomatologică și ocuparea acestuia prin concurs.
           Având în vedere cele prezentate supunem spre aprobare modificarea ștatelor de funcții în regim contractual din cadrul aparatului propriu al instituției, conform anexelor nr.1 și nr.2.

